
ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 60 
Συμμετοχή του Οίκου Ναύτου στις δαπάνες λειτουργίας 
Υπηρεσιών του Ελεγκτικού Συνεδρίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

(α) 25 του Ν. Δ/τος 1265/1972 «περί ελέγχου των δαπανών 
του Κράτους, των Οργανισμών Τοπικής Αυτοδιοίκησης και 
άλλων ΝΠΔΔ ως και των λογαριασμών των δημοσίων υπο¬ 
λόγων και παρακολουθήσεως των εσόδων των» (Α' 189/72). 

(β) Του άρθρου 29Ατου Ν. 1558/85 (Α' 37/85) που προ¬ 
στέθηκε με το άρθρο 27 του Ν. 2081/92 (Α' 154/92) και 
τροποποιήθηκε με την παρ. 2α του άρθρου 1 του 
Ν.2469/97(Α'38/97). 

2. Την αριθμ. 2421.5/02/98/19.6.1998 Κοινή Απόφαση 
των Υπουργών Εμπορικής Ναυτιλίας, Δικαιοσύνης και Οι¬ 
κονομικών «Διενέργεια Επιτοπίου Ελέγχου στο Κεντρικό 
Κατάστημα του Οίκου Ναύτου» (Β' 675/98). 

3. Την αριθμ. 1107147/1239/0006Α/4.10.96 απόφαση 


του Πρωθυπουργού και Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (Β' 922/96). 

4. Την αριθμ. 337/22.9.1998 γνωμοδότηση του Συμβου¬ 
λίου Εμπορικού Ναυτικού. 

5. Το γεγονός όπ από τις διατάξεις του παρόντος επιβα¬ 
ρύνεται ο προϋπολογισμός του Οίκου Ναύτου ως εξής, έ¬ 
τος 1998 κατά τρία εκατομμύρια (3.000.000) δρχ., έτος 1999 
κατά δώδεκα εκατομμύρια (12.000.000) δρχ., έτος 2000 κα¬ 
τά δώδεκα εκατομμύρια (12.000.000) δρχ., έτος 2001 κατά 
δώδεκα εκατομμύρια (12.000.000) δρχ. έτος 2002 κατά εν¬ 
νέα εκατομμύρια (9.000.000) δρχ. Η ανωτέρω δαπάνη συ¬ 
νολικού ύψους σαράντα οκτώ εκατομμυρίων (48.000.000) 
δρχ. θα καλυφθεί εξ ολοκλήρου από τις εγγεγραμμένες πι¬ 
στώσεις του Ι^Ε 0261 των κατ’ έτος προϋπολογισμών εξό¬ 
δων Οίκου Ναύτου, οικον. χρήσεων 1998 - 2002. 

6. Την αριθμ. 641/98 γνωμοδότηση του Συμβουλίου της 
Επικρατείας, με πρόταση των Υπουργών Ναυτιλίας, Δικαι¬ 
οσύνης και του Υφυπουργού Οικονομικών, αποφασίζουμε: 

Άρθρο 1 

1. Η αμοιβή των υπαλλήλων του Ελεγκτικού Συνεδρίου 
που θα απασχοληθούν υπερωριακά στην έδρα του Ιδρύ¬ 
ματος Οίκου Ναύτου, για τη διενέργεια κατασταλτικού ε¬ 
λέγχου των οικονομικών διαχειριστικών χρήσεων ετών 
1977 έως και 1992 βαρύνει εξ ολοκλήρου τον προϋπολο¬ 
γισμό του νομικού τούτου προσώπου. 

2. Η δαπάνη της προηγούμενης παραγράφου ορίζεται στο 
ποσό των σαράντα οκτώ εκατομμυρίων (48.000.000) δρχ. 

Ο χρόνος ελέγχου των παραπάνω χρήσεων, δεν δύνα- 
ται να υπερβεί τα πέντε (5) έτη. 

Άρθρο 2 

Η ισχύς των διατάξεων του παρόντος αρχίζει από τη δη- 
μοσιεύσεώς του στην Εφημερίδα της Κυβερνήσεως, 

Στον Υπουργό Εμπορικής Ναυτιλίας, αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 22 Μαρτίου 1999 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΝΙΚ. ΧΡΙΣΤΟΔΟΥΛΑΚΗΣ ΕΥΑΓΓΕΛΟΣ ΓΙΑΝΝΟΠΟΥΛΟΣ 

ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΑΡ. ΣΟΥΜΑΚΗΣ 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 61 
Διαδικασία αναγνώρισης αλλοδαπού ως πρόσφυγα, ανά¬ 
κληση της αναγνώρισης και απέλαση αυτού, έγκριση 
εισόδου των μελώντης οικογενείας του και τρόπος συ¬ 
νεργασίας με τον εκπρόσωπο της Ύπατης Αρμοστείας 
του ΟΗΕ για τους πρόσφυγες στην Ελλάδα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 24 του 
Ν. 1975/1991 (Α'- 184), όπως αντικαταστάθηκε με το άρ¬ 
θρο 1 του Ν. 2452/1996 (Α'-283). 

2. Τις διατάξεις του άρθρου 29Ατου Ν.1558/1985 όπως 
προστέθηκε με το άρθρο 27 του Ν.2081/1992 και τροπο¬ 
ποιήθηκε με το άρθρο 1, παρ. 2 του Ν.2469/1997. 

3. Τις διατάξεις του άρθρου 22 παρ. 3 του του 
Ν.2362/1995 «Περί Δημόσιου Λογιστικού Ελέγχου των 
δαπανών του Κράτους και άλλες διατάξεις» (Α'- 247). 

4. Την 1107147/1239/006/4-10-1996 (ΦΕΚ 922/7-10- 
1996) απόφαση του Πρωθυπουργού και του Υπουργού 
Οικονομικών «Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών». 

5. Το γεγονός ότι από τις διατάξεις του διατάγματος αυ¬ 
τού προκαλείται δαπάνη σε βάρος του κρατικού προϋπο¬ 
λογισμού ύψους 1.200.000 δραχμών περίπου για το έτος 
1998 και 7.000.000 δραχμών περίπου για το έτος 1999 και 
καθένα από τα επόμενα έτη. Οι ανωτέρω δαπάνες για μεν 
το έτος 1998 θα καλυφθούν από τις αντίστοιχες πιστώ¬ 
σεις των ΚΑΕ 0823, 0824, 0871 και 1111 του εκτελούμε- 
νου Π/Υ εξόδων Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ» 
για δε το έτος 1999 και καθένα από τα επόμενα έτη από τις 
σχετικές πιστώσεις που θα εγγράφονται στους αντίστοι¬ 
χους ΚΑΕ των κατ’ έτος προϋπολογισμών εξόδων Ε.Φ. 43 
-110 «ΕΛΛΗΝΙΚΗ ΑΣΤΥΝΟΜΙΑ». 

6. Την 67/1999 γνωμοδότηση του Συμβουλίου της Επι- 
κρατείας, ύστερα από πρόταση των Υπουργών Εξωτερι¬ 
κών και Δημόσιας Τάξης και του Υφυπουργού Οικονομι¬ 
κών, αποφασίζουμε; 

Άρθρο 1 

Υποβολή αιτήματος ασύλου. 

1. Αλλοδαπός ο οποίος δηλώνει προφορικώς ή εγγρά- 
φως ενώπιον οποιοσδήποτε ελληνικής αρχής στα σημεία 
εισόδου στην Ελληνική Επικράτεια ή εντός αυτής, ότι ζη¬ 
τεί άσυλο στη χώρα μας ή με οποιονδήποτε τρόπο ζητεί 
να μη απελαθεί σε κάποια χώρα εκ φόβου δίωξης λόγω 
φυλής, θρησκείας, εθνικότητας, κοινωνικήςτάξεως ή πο¬ 
λιτικών πεποιθήσεων, θεωρείται ως αϊτών άσυλο σύμφω¬ 
να με τη σύμβαση της Γενεύης 1951 (Ν .Δ.3989/1959 - ΦΕΚ 
Α'- 201/26-9-1959), όπως τροποποιήθηκε με το πρωτό¬ 
κολλο της Νέας Υόρκης 1967 (Α.Ν.389/1968 - ΦΕΚ Ά- 
125/4-6-1968) και μέχριτην οριστική κρίση του αιτήματός 
του δεν επιτρέπεται η καθ'οιονδήποτε τρόπο απομάκρυν¬ 
σή τους από τη χώρα. 

Επίσης ως αϊτών άσυλο θεωρείται και ο αλλοδαπός, ο ο¬ 
ποίος εισέρχεται στη χώρα μας, κατ' εφαρμογή της Σύμ¬ 
βασης του Δουβλίνου της 15-6-1990 που κυρώθηκε με το 
Ν. 1996/1991 - ΦΕΚ Ά-196/16-12-1991, 

2. Αν το αίτημα ασύλου υποβληθεί σε μη αστυνομική αρ¬ 
χή, αυτή υποχρεούται να ειδοποιήσει αμέσως την κατά το 
άρθρο 2 παρ. 1 του παρόντος διατάγματος αρμόδια α¬ 
στυνομική αρχή με τον προσφορότερο τρόπο και να πα- 
ραπέμψει σ'αυτή τον αιτούντα με τη σχετική αλληλογρα¬ 
φία. 


3. Το αίτημα παροχής ασύλου υποβάλλεται αυτοπρο¬ 
σώπως από τον αλλοδαπό, περιλαμβάνει δε και τα προ- 
στατευόμενα μέλη της οικογενείας του που βρίσκονται 
μαζί του. Για την εφαρμογή των διατάξεων του παρόντος 
διατάγματος, ως μέλη οικογενείας νοούνται, ο/η σύζυγος 
του αιτούντος, τα κάτω των 18 ετών άγαμα τέκνα αμφο- 
τέρων των συζύγων, καθώς επίσης και οι γονείς αυτών και 
τα άνω των 18 ετών τέκνα τους που πάσχουν από πνευ¬ 
ματική ή σωματική αναπηρία και δεν δύνανται να υποβά¬ 
λουν αυτοτελώς αίτηση ασύλου. 

4. Αίτημα ασύλου δύναται να υποβάλλεται και από αλ¬ 
λοδαπό ηλικίας 14 έως 18 ετών που δεν συνοδεύεται από 
τους γονείς του, εφόσον από τις εν γένει περιστάσεις δια¬ 
πιστώνεται από τον ενεργούντα την εξέταση ότι η πνευ¬ 
ματική του ωριμότητα του επιτρέπει να αντΛηφθεί τη ση¬ 
μασία της πράξης του. Σε κάθε άλλη περίπτωση που υπο¬ 
βάλλεται αίτημα ασύλου από αλλοδαπό ηλικίας κάτω των 
18 ετών, ο οποίος δεν συνοδεύεται από τους γονείς του ή 
άλλο κηδεμόνα, η αρμόδια αστυνομική αρχή ενημερώνει 
τον Εισαγγελέα ανηλίκων και, όπου δεν υπάρχει, τον κα¬ 
τά τόπο αρμόδιο Εισαγγελέα Πρωτοδικών, για να ενερ¬ 
γήσει ως ειδικός προσωρινός επίτροπος του ανηλίκου μέ¬ 
χρι την οριστική κρίση του αιτήματός του. 

5.0 αϊτών άσυλο υποβάλλει σχετική αίτηση στις κατά το 
άρθρο 2 παρ. 1 του παρόντος διατάγματος αρμόδιες για 
την εξέτασή του αιτήματος Υπηρεσίες. Με την αίτηση συ¬ 
νυποβάλλονται και τα κατεχόμενα απ'αυτόν ταξιδιωτικά 
έγγραφα και στοιχεία που πιστοποιούν ιδίως την ταυτό¬ 
τητα του ίδιου και των ως άνω προστατευομένων μελών 
της οικογενείας του, τη χώρα προέλευσης και το τόπο κα¬ 
ταγωγής του, καθώς και την οικογενειακή του κατάστα¬ 
ση. Η αναγνώριση της ιδιότητας του πρόσφυγα δεν προ¬ 
ϋποθέτει απαραιτήτως την υποβολή τυπικών αποδεικτι¬ 
κών στοιχείων. 

6. Στον αιτούντα άσυλο επιδίδεται από την αρμόδια για 
την εξέταση του αιτήματός του Υπηρεσία ενημερωτικό 
φυλλάδιο σε γλώσσα που κατανοεί. Στο έντυπο αυτό, που 
εκδίδεται με μέριμνα του Υπουργείου Δημόσιας Τάξης, 
περιγράφεται η διαδικασία εξέτασης ασύλου, τα δικαιώ¬ 
ματα και οι υποχρεώσεις του, με ιδιαίτερη αναφορά στην 
υποχρέωσή του να συνεργάζεται στενά και να θέτει εαυ¬ 
τόν στη διάθεση των αρμοδίων Αρχών κατά το χρόνο της 
εξέτασης του αιτήματός του, οι συνέπειες για τη μη συμ¬ 
μόρφωσή του, καθώς και οι οργανισμοί και οι φορείς που 
συνδράμουντους πρόσφυγες στη χώρα μας, στους οποί¬ 
ους οπωσδήποτε αναφέρεται η Ύπατη Αρμοστεία του 
ΟΗΕ για τους πρόσφυγες. Σε περίπτωση που δεν διατίθε¬ 
ται τέτοιο φυλλάδιο ή δεν υφίσταται στη γλώσσα που ο αϊ¬ 
τών κατανοεί ή αυτός τυγχάνει αναλφάβητος, η σχετική ε¬ 
νημέρωσή του γίνεται προφορικά από αρμόδιο υπάλληλο 
της Υπηρεσίας και με τη βοήθεια διερμηνέα, αν απαιτεί¬ 
ται, Για το γεγονός αυτό γίνεται ειδική μνεία στην έκθεση 
προφορικής εξέτασης του αιτούντος, που συντάσσεται 
σύμφωνα με τις διατάξεις του άρθρου 2 του παρόντος 
διατάγματος. 

7. Ο απών άσυλο δικαιούται να παραιτηθεί οποτεδήπο¬ 
τε από το αίτημά του ενώπιον οποιοσδήποτε, από τις α- 
ναφερόμενες στο άρθρο 2 παρ. 1 του παρόντος διατάγ¬ 
ματος, Αρχής. Προς πιστοποίηση του γεγονότος αυτού 
συντάσσεται σχετική έκθεση. Μετά την υποβολή της αί¬ 
τησης ασύλου αλλοδαπού ή την σύνταξη της έκθεσης πα¬ 
ραίτησης από το αίτημα, το Υπουργείο Δημόσιας Τάξης ε¬ 
νημερώνει σχετικά εντός πενθημέρου τον Αντιπρόσωπο 
της 'Υπατης Αρμοστείας του ΟΗΕ για τους πρόσφυγες 
στη χώρα μας. 

Άρθρο 2 

Εξέταση αιτημάτων ασύλου - Ενέργειες υπηρεσιών. 

1. Αρμόδιες αρχές για να εξετάσουν το αίτημα και να κι¬ 
νήσουν την διαδικασία παροχής ασύλου είναι οι Υποδιευ¬ 
θύνσεις ή Τμήματα Αλλοδαπών, τα Τμήματα Ασφαλείας 
των Κρατικών Αερολιμένων και οι Υποδιευθύνσεις ή τα 
Τμήματα Ασφαλείας των Αστυνομικών Διευθύνσεων. 

2. Τα αιτήματα ασύλου εξετάζονται από τις ανωτέρω Υ¬ 
πηρεσίες εντός τριών (3) μηνών από την υποβολή τους, 
πλην των περιπτώσεων που ο αϊτών παραμένει σε χώρους 
λιμένων ή αερολιμένων που εξετάζονται αυθημερόν. Για 
την εξέταση των αιτημάτων ασύλου χρησιμοποιείται ειδι¬ 
κά εκπαιδευμένο και εξειδικευμένο για το σκοπό αυτό α¬ 
στυνομικό και πολιτικό προσωπικό που υπηρετεί στα ειδι¬ 
κά προς τούτο Γραφεία των Υπηρεσιών της προηγουμέ- 
νης παραγράφου. 

3. Η εξέταση περιλαμβάνει συνέντευξη του αιτούντα με 
τη βοήθεια διερμηνέα, προκειμένου να επιβεβαιώσει όσα 
αναφέρει στην αίτησή του και να δώσει εξηγήσεις, ιδίως 
σε ό,τι αφορά τα ακριβή στοιχεία ταυτότητάς του, τη μη 
κατοχή διαβατηρίου ή άλλου επισήμου ταξιδιωτικού εγ¬ 
γράφου, το ακριβές δρομολόγιο που ακολούθησε για να 
εισέλθει στο Ελληνικό έδαφος και τους λόγους που τον α¬ 
νάγκασαν να εγκαταλείψει τη χώρα της υπηκοότητας ή 
της μόνιμης διαμονής του, ζητώντας άσυλο στη χώρα 
μας. Η συνέντευξη ενεργείται από βαθμοφόρο ανακριτι- 
κό υπάλληλο ο οποίος συμπράττει, εφόσον υπάρχει δυ¬ 
νατότητα, με άλλο βαθμοφόρο ή πολιτικό υπάλληλο κα¬ 
τηγορίας Π.Ε. Πριν από τη συνέντευξη χορηγείται στον 
αιτούντα, εφόσον επιθυμεί, εύλογος χρόνος, προκειμέ¬ 
νου να προετοιμασθεί κατάλληλα και να συμβουλευθεί δι¬ 
κηγόρο που θα τον επικουρεί κατά τη διάρκεια της διαδι¬ 
κασίας. Ο εύλογος χρόνος καθορίζεται από την Υπηρεσία 
που εξετάζει τον αιτούντα, η οποία και τον εφοδιάζει με υ¬ 
πηρεσιακό σημείωμα, στο οποίο, εκτός από τα στοιχεία 
της ταυτότητάς του, αναγράφεται η ακριβής ημερομηνία 
και το ονοματεπώνυμο του υπαλλήλου που πρόκειται να 
τον εξετάσει. Για την συνέντευξη διατίθεται κατάλληλα 
διαμορφωμένος χώρος, ο οποίος εξασφαλίζει το απόρ¬ 
ρητο της συνέντευξης. Εάν η συνέντευξη αφορά γυναίκα 
που αιτείται άσυλο, η οποία λόγω των εμπειριών της ή για 
λόγους πολιτιστικούς δυσκολεύεται να εκθέσει τους λό¬ 
γους της αιτήσεώς της, η συνέντευξη δίδεται σε ειδικευ¬ 
μένη γυναίκα υπάλληλο παρουσία γυναίκας διερμηνέα. 

4. Εάν πριν ή κατά τη συνέντευξη ο εξεταζόμενος αλλο¬ 
δαπός ισχυρίζεται ότι έχει υποστεί βασανιστήρια ή υπάρ¬ 
χουν σοβαρές ενδείξεις περί αυτού, παραπέμπεται σε 
πραγματογνώμονα, ειδικευμένο στα θέματα μεταχείρι¬ 
σης θυμάτων βασανιστηρίων, ο οποίος γνωματεύει για 
την ύπαρξη ή μη κακώσεων ή ενδείξεων σοβαρής μορφής 
βασανιστηρίων. 

5. Στα πλαίσια της εξέτασης ο αϊτών και τα άνω των 14 
ετών προστατευόμενα μέλη της οικογένειας του φωτο¬ 
γραφίζονται και δακτυλοσκοπούνται. Τα αποτυπώματα 
και οι φωτογραφίες χρησιμοποιούνται αποκλειστικά για 
τις ανάγκες των διαδικασιών ασύλου και τηρούνται στα 
πλαίσια των διεθνών δεσμεύσεων της χώρας μας. Γι' αυ¬ 
τό ενημερώνεται ο αϊτών. 

6. Γ ια τις δηλώσεις του αιτούντα κατά την προφορική 
του συνέντευξη συντάσσεται από τον ενεργούντα την ε¬ 
ξέταση έκθεση, στην οποία, εκτός από τα τυπικά στοιχεία 
(τόπος, ημερομηνία, ονοματεπώνυμο συμπραττόντων 
προσώπων κ.λ.π.), καταγράφονται συνοπτικά οι απαντή¬ 
σεις του επί όλων των ερωτημάτων που του τίθενται. Η εν 
λόγω έκθεση, αφού αναγνωσθεί με τη βοήθεια διερμηνέα 
και επιβεβαιωθεί το περιεχόμενό της από τον αιτούντα, 


υπογράφεται απ'αυτόν, το διερμηνέα, τον ενεργούντα 
την εξέταση και τον τυχόν συμπράττοντα. Μετά την υπο¬ 
γραφή και στο τέλος αυτής διατυπώνεται σαφώς η γνώμη 
του υπαλλήλου που έλαβε την συνέντευξη, σχετικά με την 
συνοχή, την αληθοφάνεια, των κατατεθέντων καθώς και 
ανπληρούνται οι όροι αναγνώρισης σ'αυτόντης προσφυ- 
γικής ιδιότητας, σύμφωνα με το άρθρο ΙΑ της Σύμβασης 
της Γενεύης του 1951. Σε κάθε περίπτωση η αμφιβολία ε¬ 
νεργεί υπέρ του αιτούντος. Επίσης στην έκθεση διατυπώ¬ 
νεται η γνώμη του για το αν συντρέχουν οι προϋποθέσεις 
εξέτασης του αιτήματος με την ταχύρρυθμη διαδικασία 
πλην των περιπτώσεων που ο απών παραμένει σε χώρους 
λιμένων ή αερολιμένων για τις οποίες η εξέταση του αιτή¬ 
ματος γίνεται υποχρεωτικά με τη διαδικασία αυτή. Κατά 
την εξέταση των αιτημάτων ασύλου οι αρμόδιοι προς 
τούτο υπάλληλοι λαμβάνουν υπόψη τους το Εγχειρίδιο 
για τις διαδικασίες και τα κριτήρια καθορισμού του καθε¬ 
στώτος των προσφύγων της Υπάτης Αρμοστείας του 
Ο. Η. Ε. και την Κοινή Θέση της 4ης Μαρτίου 1996 του Συμ¬ 
βουλίου Δικαιοσύνης και Εσωτερικών Υποθέσεων, βάσει 
του άρθρου Κ.3της Συνθήκης για την Ευρωπαίκή Ένωση, 
σχετικά με την εναρμονισμένη εφαρμογή του ορισμού 
του «πρόσφυγα» κατά την έννοια του άρθρου ΙΑ της α¬ 
νωτέρω διεθνούς Συνθήκης. 

7. Η αρμόδια για την εξέταση του αιτήματος ασύλου Υ¬ 
πηρεσία εφοδιάζει τον αιτούντα ατελώς με «δελτίο αιτή- 
σαντος άσυλο αλλοδαπού» διαρκείας έξι (6) μηνών, το ο¬ 
ποίο ανανεώνεται για ίσο χρόνο από τις κατά το άρθρο 2 
παρ. 1 του παρόντος διατάγματος αρμόδιες υπηρεσίες 
του τόπου κατοικίας του, μέχρι την έκδοση οριστικής α¬ 
πόφασης επί του αιτήματός του. Με τις ίδιες προϋποθέ¬ 
σεις εφοδιάζονται με αντίστοιχο δελτίο και τα προστα¬ 
τευόμενα μέλη της οικογένειας του αλλοδαπού. Τα εν λό¬ 
γω δελτία παραδίδονται υποχρεωτικά από τον αλλοδαπό 
στην υπηρεσία κατά την επίδοση σ'αυτόν της οριστικής 
απόφασης επί του αιτήματος ασύλου και εν συνεχεία κα- 
ταστρέφονται συντασσομένου προς τούτου σχετικού 
πρακτικού. 

8. Καθ' όλη τη διάρκεια της διαδικασίας, ο αϊτών άσυλο 
υποχρεούται να παραμένει στον τόπο διαμονής που δή¬ 
λωσε ή του καθορίσθηκε. Σε περίπτωση αυθαίρετης απο¬ 
μάκρυνσής του, διακόπτεται η διαδικασία εξέτασης της 
αίτησής του με απόφαση του Γ ενικού Γ ραμματέα του Υ¬ 
πουργείου Δημόσιας Τάξης, η οποία κοινοποιείται στον 
ενδιαφερόμενο ως αγνώστου διαμονής. Αν εντός ευλό- 
γου χρόνου, που δεν μπορεί να υπερβεί τους τρεις (3) μή¬ 
νες από την ημερομηνία εκδόσεως της απόφασης, ο αϊ¬ 
τών επανεμφανισθεί στις αρμόδιες Αρχές, προσκομίζο¬ 
ντας επίσημα στοιχεία από τα οποία να αποδεικνύεται ότι 
η απουσία του οφείλετο σε λόγους ανωτέρας βίας, η πα¬ 
ραπάνω απόφαση ανακαλείται και η αίτηση ασύλου εξε¬ 
τάζεται κατ'ουσίαν. Και στις δύο περιπτώσεις ενημερώνε¬ 
ται ο Εκπρόσωπος της Υπάτης Αρμοστείας του ΟΗΕ για 
τους πρόσφυγες στη χώρα μας, ο οποίος δικαιούται να 
ζητήσει λεπτομέρειες σχετικά με την πορεία της διαδικα¬ 
σίας και να εκθέσει τις τυχόν παρατηρήσεις του προς τις 
αρμόδιες Αρχές. 

9. Η Υπηρεσία που εξέτασε το αίτημα ασύλου υποβάλ¬ 
λει τη σχετική αίτηση με τα δικαιολογητικά και την συντα- 
χθείσα έκθεση στην προϊσταμένη της Αστυνομική Διεύ¬ 
θυνση ή Υποδιεύθυνση Αλλοδαπών, οι οποίες, αφού δια¬ 
τυπώσουν τη γνώμη τους, επί των προτάσεων του 
υπαλλήλου που έλαβε τη συνέντευξη ή για τη μεταβίβαση 
της ευθύνης εξέτασης της αίτησης ασύλου σε άλλο κρά¬ 
τος μέλος της Ευρωπαϊκής Ένωσης κατ'εφαρμογή των 
διατάξεων της Σύμβασης του Δουβλίνου, τα υποβάλλουν 

στην αρμόδια Διεύθυνση του Υπουργείου Δημόσιας Τά¬ 
ξης. Σε περίπτωση που προτείνεται η εξέτασή του με την 
ταχύρρυθμη διαδικασία, τα δικαιολογητικά υποβάλλο¬ 
νται κατά προτεραιότητα, το αργότερο εντός δέκα (10) η¬ 
μερών. Κατ'εξαίρεση, οι αιτήσεις ασύλου που κατατίθε¬ 
νται στα σημεία εισόδου της χώρας από αλλοδαπούς οι ο¬ 
ποίοι, κατά την άφιξή τους, είτε δεν έχουν τις νόμιμες 
προϋποθέσεις να εισέλθουν στο Ελληνικό έδαφος, ή βρί¬ 
σκονται στη ζώνη διερχομένων αερολιμένας ή λιμένας, 
κατευθυνόμενοι σε άλλη τρίτη χώρα, υποβάλλονται μαζί 
με την έκθεση και τα λοιπά δικαιολογητικά, εντός 24 ωρών 
και απευθείας, στην καθ' ύλην αρμόδια Διεύθυνση του Υ¬ 
πουργείου Δημόσιας Τάξης, κοινοποιώντας την ενέργειά 
τους αυτή στην προϊστάμενη τους υπηρεσία. 

10. Τα έξοδα διερμηνείας σε όλες τις φάσεις της διαδι¬ 
κασίας εξέτασης της αίτησης ασύλου βαρύνουν τον προ¬ 
ϋπολογισμό του Υπουργείου Δημόσιας Τάξης. 

11.0 εκπρόσωπος της Ύπατης Αρμοστείας του Ο.Η.Ε. 
για τους πρόσφυγες στη χώρα μας δύναται να επισκέπτε¬ 
ται αυτοπροσώπως ή δια νομίμως εξουσιοδοτημένου 
προς τούτο αντιπροσώπου τον αιτούντα άσυλο, κατά το 
χρόνο που κρατούνται για οποιονδήποτε λόγο ή βρίσκο¬ 
νται στη ζώνη διερχομένων αερολιμένα ή λιμένα, στην ο¬ 
ποία η πρόσβαση αυτού είναι ελεύθερη. Για τη διασφάλι¬ 
ση του απορρήτου της επικοινωνίας των αιτούντων άσυ¬ 
λο με τον ανωτέρω εκπρόσωπο, διατίθεται ιδιαίτερος 
χώρος από την Υπηρεσία που δέχεται το αίτημα ασύλου ή 
στην οποία κρατείται ο αϊτών. Επίσης, στον εν λόγω εκ¬ 
πρόσωπο παρέχονται εγκαίρως τα στοιχεία που ορίζονται 
από το άρθρο 35 παρ. 2 της Σύμβασης της Γενεύης του 
1951. 

12. Οι δηλώσεις του αιτούντος άσυλο και τα λοιπά στοι¬ 
χεία της αιτήσεώς του αποτελούν «ευαίσθητα δεδομένα», 
τα οποία προστατεύονται από τις διατάξεις του 
Ν.2472/1997 (Α'-50). 

13. Ο αλλοδαπός που κατέχει εν ισχύει δελτίο αιτήσα- 
ντος άσυλο δύναται να επωφεληθεί των μέτρων υποδο¬ 
χής που προβλέπονται από τις διατάξεις του εδαφ. γ' της 
παρ. 2 και του εδάφ. β' της παρ. 4 του άρθρου 24 του 
Ν.1975/1991, όπως τροποποιήθηκε με το Ν.2452/1996, 
καθώς και των μέτρων πρόσβασης στη βασική εκπαίδευ¬ 
ση των ανηλίκων τέκνων του. 

Άρθρο 3 

Κανονική διαδικασία εξέτασης αιτήσεώς. 

1. Με την επιφύλαξη των διατάξεων για εξέταση του αι¬ 
τήματος με τηνταχύρρυθμη διαδικασία του άρθρου 5του 
παρόντος διατάγματος, ο αϊτών άσυλο αναγνωρίζεται ως 
πρόσφυγας και του παρέχεται άσυλο με απόφαση του Γε¬ 
νικού Γραμματέα του Υπουργείου Δημόσιας Τάξης, ύστε¬ 
ρα από πρόταση της Διεύθυνσης Κρατικής Ασφάλειας 
του Υπουργείου Δημόσιας Τάξης. Κατά τη σύνταξη της 
πρότασης, ο αρμόδιος χειριστής αξιωματικός ή πολιτικός 
υπάλληλος Π.Ε. συλλέγει κάθε στοιχείο χρήσιμο με την υ¬ 
πόθεση και δύναται να ζητεί τις απόψεις και άλλων Αρχών, 
καθώς και πληροφορίες από την 'Υπατη Αρμοστεία του 
ΟΗΕ για τους πρόσφυγες ή άλλες οργανώσεις ιδίως σε 
ό,τι αφορά την κατάσταση σε τρίτες χώρες προέλευσης 
ή διέλευσης. Επίσης, δύναται να προβαίνει σε επανεξέτα¬ 
ση του ενδιαφερομένου για παροχή διευκρινίσεων ή κα¬ 
τάθεση συμπληρωματικών στοιχείων προς τεκμηρίωση 
της εισήγησής του, εφόσον κρίνει τούτο αναγκαίο ή δια- 
ταχθεί σχετικά. 

2. Αν αποφασισθεί η αναγνώριση του αλλοδαπού και 
των μελών της οικογενείας του ως προσφύγων, ταυτό¬ 
χρονα με την επίδοση σ'αυτούς της απόφασης αναγνώρι¬ 


σης, τους χορηγείται, κατά τα οριζόμενα στο άρθρο 27 
της Σύμβασης της Γενεύης του 1951, δελτίο ταυτότητας 
πρόσφυγα. Με βάση το δελτίο αυτό εφοδιάζονται ατελώς 
από την κατά τόπο αρμόδια αστυνομική Αρχή με άδεια πα¬ 
ραμονής πενταετούς ισχύος, η οποία ανανεώνεται για ίσο 
χρόνο, εκτός αν ανακλήθηκε το άσυλο κατ'εφαρμογήν 
του άρθρου 1Γ της Σύμβασης της Γενεύης ή διατάχθηκε 
η απέλαση του πρόσφυγα, σύμφωνα με τις διατάξεις του 
άρθρου 32 αυτής. 

3. Σε περίπτωση απόρριψης της αίτησης ασύλου, ο αϊ¬ 
τών δικαιούται να προσφύγει ενώπιον του Υπουργού Δη¬ 
μόσιας Τάξης, εντός ανατρεπτικής προθεσμίας τριάντα 
(30) ήμερών από την ημερομηνία επίδοσης της απόφα¬ 
σης. Στην απορριπτική απόφαση αιτιολογούνται πλήρως 
οι λόγοι της απόρριψης και γίνεται μνεία για την προθε¬ 
σμία προς άσκηση προσφυγής, καθώς και τις συνέπειες 
της παρόδου άπρακτης της προθεσμίας αυτής. Το περιε¬ 
χόμενο της απόφασης ανακοινώνεται προφορικά στον αι- 
τούντα σε γλώσσα που κατανοεί και περί της ανακοινώ- 
σεως αυτής γίνεται μνεία στο αποδεικτικό επιδόσεως. 

4. Η προσφυγή κατατίθεται στην κατά το άρθρο 2 παρ. 
1 του παρόντος διατάγματος αρμόδια Αστυνομική Αρχή 
του τόπου κατοικίας ή προσωρινής διαμονής του ενδια¬ 
φερομένου, η οποία υποχρεούται να τη διαβιβάσει το τα¬ 
χύτερο δυνατόν στο Υπουργείο Δημόσιας Τάξης. Κατά το 
χρόνο που επιτρέπεται η άσκηση της προσφυγής, ως και 
μετά την άσκησή της, αναστέλλεται κάθε μέτρο απομά¬ 
κρυνσής του μέχρι την ημερομηνία έκδοσης της απόφα¬ 
σης του Υπουργού Δημόσιας Τάξης. 

5. Επί της προσφυγής ο Υπουργός αποφαίνεται εντός 
προθεσμίας ενενήντα (90) ημερών από την ημερομηνία α- 
σκήσεώς της, ύστερα από γνώμη εξαμελούς επιτροπής 
που αποτελείται από το Νομικό Σύμβουλο του Υπουργεί¬ 
ου Δημόσιας Τάξης, ή το νόμιμο αναπληρωτή ως πρόε¬ 
δρο, και ως μέλη ένα υπάλληλο του Διπλωματικού Κλά¬ 
δου του Υπουργείου Εξωτερικών, ένα Νομικό Σύμβουλο 
του ίδιου Υπουργείου και ένα ανώτερο αξιωματικό της Ελ¬ 
ληνικής Αστυνομίας, οι οποίοι ορίζονται με τους αναπλη¬ 
ρωτές τους από τους οικείους Υπουργούς. Επίσης, στην 
Επιτροπή μετέχουν ένας εκπρόσωπος του Δικηγορικού 
Συλλόγου Αθηνών, ο οποίος ορίζεται με τον αναπληρωτή 
του από το Δ.Σ. αυτού και ο Σύμβουλος Νομικής Προστα¬ 
σίας του Γ ραφείου της Ύπατης Αρμοστείας του ΟΗΕ για 
τους πρόσφυγες στη χώρα μας ή ειδικά εξουσιοδοτημέ¬ 
νο προς τούτο πρόσωπο. Οι αποφάσεις της επιτροπής 
λαμβάνονται κατά πλειοψηφία και σε περίπτωση ισοψη- 
φίας υπερισχύει η ψήφος του προέδρου. 

6. Η ανωτέρω επιτροπή συνέρχεται με πρόσκληση του 
προέδρου, η οποία κοινοποιείται στα μέλη αυτής πέντε (5) 
τουλάχιστον ήμέρες πριν τη συνεδρίαση, προκειμένου να 
λάβουν γνώση των στοιχείων της υπόθεσης, σε κατάλλη¬ 
λο χώρο που διατίθεται από το Υπουργείο Δημόσιας Τά- 
ξης. Στην επιτροπή εξασφαλίζεται γραμματειακή και με¬ 
ταφραστική υποστήριξη από ανάλογο αριθμό αστυνομι¬ 
κών και πολιτικών υπαλλήλων του Υπουργείου Δημόσιας 
Τ άξης αποκλειστικά απασχολου μένω ν για το σκοπό αυτό. 

7. Η επιτροπή καλεί τον προσφεύγοντα, ο οποίος ενη¬ 
μερώνεται έγκαιρα για τον τόπο και την ημερομηνία εξε- 
τάσεως της προσφυγής του, καθώς και για το δικαίωμά 
του, να παραστεί αυτοπροσώπως ή μετά του συνηγόρου 
του ενώπιον της, για να εκθέσει προφορικά, με τη βοήθεια 
κατάλληλου διερμηνέα, τα επιχειρήματά του και να δώσει 
διευκρινίσεις ή να υποβάλει τυχόν συμπληρωματικά στοι¬ 
χεία. 

8. Η απόφαση του Υπουργού Δημόσιας Τάξης επί της 

προσφυγής επιδίδεται στον ενδιαφερόμενο. Αν γίνει δε¬ 
κτή η προσφυγή, εφαρμόζον,αι οι διατάξεις της παρα¬ 
γράφου 2 του παρόντος άρθρου. Σε περίπτωση απόρρι¬ 
ψης της προσφυγής, στο διατακτικό αυτής αναφέρονται 
και η υποχρέωση του αιτούντα σε ό,τι αφορά τη διαμονή 
του στην Ελληνική επικράτεια, ή την αναχώρησή του από 
τη χώρα εντός ορισμένης προθεσμίας ή η δυνατότητα πα¬ 
ραμονής του κατ'εφαρμογή των διατάξεων του άρθρου 8 
του παρόντος διατάγματος. 

9. Αν κατ' εφαρμογή των διατάξεων της Σύμβασής του 
Δουβλίνου 1990, υπεύθυνο προς εξέταση της αιτήσεως 
ασύλου αλλοδαπού είναι άλλο κράτος μέλος της Ε.Ε., η 
Διεύθυνση Κρατικής Ασφάλειας/Υ.Δ.Τ. μεριμνά για τον ε¬ 
φοδιασμό του με το ταξιδιωτικό έγγραφο (ίείεεεζ - ραεε- 
θγ), ο τύπος και το περιεχόμενο του οποίου καθορίζεται 
στο Παράρτημα του παρόντος διατάγματος. 

10. Όλες οι αποφάσεις που λαμβάνονται στα πλαίσια 
της διαδικασίας του παρόντος άρθρου κοινοποιούνται 
στον αντιπρόσωπο της Ύπατης Αρμοστείας του ΟΗΕ για 
τους πρόσφυγες στη χώρα μας. 

Άρθρο 4. 

Ταχύρρυθμη διαδικασία εξέτασης αιτήσεως. 

1. Με την ταχύρρυθμη διαδικασία εξετάζεται η αίτηση 
ασύλου, που υποβάλλεται από αλλοδαπό κατά την άφιξή 
του σε σημείο εισόδου λιμένος ή αερολιμένος, καθώς και 
όταν συντρέχουν οι προϋποθέσεις της παρ. 2του άρθρου 
25 του Ν.1975/1991, όπως αντικαταστάθηκε με το άρθρο 
2 του Ν.2452/1996, σε συνδυασμό με τα οριζόμενα στα 
ψηφίσματα της 30/11/1-12-1992 των Υπουργών Μετανά¬ 
στευσης των κρατών μελών της Ε. Ε., σχετικά με τις έννοι¬ 
ες των «προδήλως αβάσιμων αιτήσεων ασύλου» και της 
«ασφαλούς τρίτης χώρας». Επίσης λαμβάνονται υπόψη οι 
αρχές των πορισμάτων Νο 30 και Νο 58 της Εκτελεστικής 
Επιτροπής της Ύπατης Αρμοστείας του Ο.Η.Ε. για τους 
πρόσφυγες. Για τα θέματα που αφορούν τον τρόπο εξέ¬ 
τασης του αιτούντος και την υποβολή των αιτήσεων και δι- 
καιολογητικών εφαρμόζονται ανάλογα οι διατάξεις του 
άρθρου 2 του παρόντος διατάγματος. 

2. Επί της αιτήσεως ασύλου της προηγούμενης παρα¬ 
γράφου αποφαίνεται ύστερα από πρόταση της Διεύθυνσης 
Κραπκής Ασφάλειας/ Υ.Δ.Τ. ο Προϊστάμενος του Κλάδου Α¬ 
στυνομίας Ασφάλειας και Τάξης του Υπουργείου Δημόσιας 
Τάξης. Εάν ο προϊστάμενος του Κλάδου Αστυνομίας, Α¬ 
σφάλειας και Τάξης κρίνει όπ δεν συντρέχουν οι νόμιμες 
προϋποθέσεις υπαγωγής της εξεταζομένης αίτησης στην 
ταχύρρυθμη διαδικασία, σύμφωνα με πς διατάξεις της παρ. 
2του άρθρου 25 του Ν.1975/1991, όπως αντικαταστάθηκε 
με το άρθρο 2 του Ν.2452/1996, παραπέμπει αυτή με από¬ 
φασή του σπην Υπηρεσία που υπέβαλε την πρόταση, προ- 
κειμένου να εξετασθεί με την κανονική διαδικασία. 

3. Αν αποφασισθεί η αναγνώριση του αλλοδαπού και 
των μελών της οικογενείας του ως προσφύγων εφαρμό¬ 
ζονται οι διατάξεις της παρ. 2 του προηγούμενου άρθρου 
του παρόντος διατάγματος. 

4. Σε περίπτωση που η αίτηση απορριφθεί, ο αϊτών δι¬ 
καιούται να προσφύγει ενώπιον του Γ ενικού Γ ραμματέα 
του Υπουργείου Δημόσιας Τάξης, εντός ανατρεπτικής 
προθεσμίας δέκα (10) ημερών από την ημερομηνία επί¬ 
δοσης σ'αυτόντης απόφασης. Κατά τα λοιπά εφαρμόζο¬ 
νται ανάλογα οι διατάξεις της παρ. 4 του προηγουμένου 
άρθρου του παρόντος διατάγματος. 

5. Επί της προσφυγής αποφαίνεται ο Γενικός Γραμμα- 
τέαςτου Υπουργείου ΔημόσιαςΤάξης, εντός προθεσμίας 
τριάντα (30) ημερών από της ασκήσεώς της, ύστερα από 
γνώμη της επιτροπής που προβλέπεται από το άρθρο 3 


του παρόντος διατάγματος. 

6. Σε περίπτωση που ο αϊτών άσυλο βρίσκεται σε ζώνη 
διερχομένων λιμένος ή αερολιμένος, οι προθεσμίες που 
αναφέρονται στις προηγούμενες παραγράφους του πα¬ 
ρόντος άρθρου μειώνονται στο ήμισυ. Στην περίπτωση 
αυτή και εφόσον ο αλλοδαπός εξακολουθεί να βρίσκεται 
στη ζώνη διερχομένων αερολιμένα ή λιμένα, επιτρέπεται 
η άνευ διαβατηριακών και λοιπών διατυπώσεων είσοδός 
του στο Ελληνικό έδαφος για όσο διάστημα διαρκεί η ε¬ 
ξέταση της αίτησης ασύλου, ύστερα από απόφαση του 
Διευθυντή της Διεύθυνσης Κρατικής Ασφάλειας του Υ¬ 
πουργείου Δημόσιας Τάξης. 

7. Οι διατάξεις της παρ. 10 του προηγουμένου άρθρου 
εφαρμόζονται ανάλογα και για τις εκδιδόμενες σύμφωνα 
με το παρόν άρθρο αποφάσεις 

Άρθρο 5. 

Επανεξέταση αιτήματος ασύλου. 

Αίτηση αλλοδαπού για παροχή ασύλου δεν εξετάζεται, 
εφόσον η προηγούμενη έχει απορριφθεί από τη διοίκηση 
σε τελευταίο βαθμό. Κατ' εξαίρεση ο Γενικός Γραμματέ¬ 
ας του Υπουργείου Δημόσιας Τάξης, κατόπιν αιτήσεως 
του ενδιαφερομένου, δύναται να διατάξει την εξ' υπαρχής 
εξέταση αιτήματος ασύλου, σύμφωνα με τις διατάξεις 
των άρθρων 2 και 3 του παρόντος διατάγματος, αν προ¬ 
σκομίζονται από τον αιτούντα νέα κρίσιμα αποδεικτικά 
στοιχεία που αφορούν το πρόσωπο αυτού ή των μελών 
της οικογένειας του και τα οποία, εάν ήταν γνωστά πριν α¬ 
πό την έκδοση της οριστικής απόφασης, θα αποτελούσαν 
βασικό κριτήριο αναγνώρισής του ως πρόσφυγα. Δεν επι¬ 
τρέπεται επανεξέταση αιτημάτων ασύλου που εξετάσθη¬ 
καν με την ταχύρρυθμη διαδικασία του άρθρου 4 του πα¬ 
ρόντος διατάγματος και απορρίφθηκαν. 

Άρθρο 6. 

Ανάκληση απόφασης αναγνώρισης πρόσφυγα. 

Η ανάκληση της απόφασης αναγνώρισης αλλοδαπού 
ως πρόσφυγα και η απέλασή του αναγνωρισμένου πρό¬ 
σφυγα γίνεται με τη διαδικασία που καθορίζεται από τις 
διατάξεις του άρθρου 2 και 3 του παρόντος διατάγματος, 
εφόσον συντρέχουν οι προϋποθέσεις των άρθρων 32 και 
33 της Σύμβασης της Γενεύης του 1951. 

Άρθρο 7. 

Οικογενειακή συνένωση πρόσφυγα. 

1. Αλλοδαπός, στον οποίο έχει αναγνωρισθεί η προ- 
σφυγική ιδιότητα σύμφωνα με τις διατάξεις του παρόντος 
διατάγματος, δύναται, κατ'εφαρμογήντης διατάξεωςτης 
παρ. Ιεδάφ.γ'του άρθρου 1 του Ν.2452/1996, να ζητήσει 
στα πλαίσια της οικογενειακής συνένωσης την έλευση και 
εγκατάσταση πλησίον του των μελών της οικογένειας 
του, όπως αυτή καθορίζεται κατά την ελληνική έννομη τά¬ 
ξη. Για την εφαρμογή των διατάξεων του παρόντος άρ¬ 
θρου ως μέλη της οικογένειας του πρόσφυγα, θεωρού¬ 
νται ο/η σύζυγος αυτού, τα κάτω του 18ου έτους άγαμα 
τέκνα του/της, καθώς επίσης και οι γονείς αυτών, εφόσον 
τα πρόσωπα αυτά σύμφωνα με υπεύθυνη δήλωση του 
πρόσφυγα συνοικούσαν και συντηρούνταν από αυτόν 
πριν την άφιξή τους στη χώρα μας. 

2. Η είσοδος και παραμονή στη χώρα μας των μελών οι- 
κογενείας πρόσφυγα επιτρέπεται, εφόσον συντρέχουν οι 
ακόλουθες προϋποθέσεις: 

α. Τα προς έλευση μέλη της οικογένειας πρόκειται να 
διαμείνουν μαζί με τον πρόσφυγα. 

β. Ο πρόσφυγας αποδεικνϋει από επίσημα στοιχεία ότι 
έχει πραγματοποιήσει εισόδημα ανειδίκευτου εργάτη 
που αντιστοιχεί στο ήμισυ τουλάχιστον των εργασίμων η- 

μερών για χρονικό διάστημα ενός έτους πριν από την 
υποβολή της αίτησης επανένωσης. 

γ. Τα προς έλευση μέλη της οικογένειας να κατέχουν κα¬ 
νονικό και ισχύον ταξιδιωτικό έγγραφο ως και ισχύουσα 
για το σκοπό αυτό Ελληνική Προξενική Θεώρηση εισόδσυ. 

δ. Η παρουσία των πρσς έλευση πρσσώπων στο Ελληνι¬ 
κό έδαφος να μη κρίνεται επικίνδυνη για τη δημόσια τάξη 
ή ασφάλεια της χώρας. 

ε. Η συγγενική σχέση να προκύπτει από επίσημα έγ¬ 
γραφα. 

3. Για την έλευση στη χώρα μας των μελών της οικογέ¬ 
νειας πρόσφυγα υποβάλλονται στην Υπηρεσία Αλλσδαπών 
του τόπου κατοικίας του τα παρακάτω δικαιολογητικά: 

α. Αίτηση του πρόσφυγα, στην οποία να δηλώνεται ρη¬ 
τά ότι επιθυμεί την έλευση των μελών της οικογενείας τσυ 
στη χώρα μας. 

β. Υπεύθυνση δήλωση ότι αναλαμβάνει τα έξοδα παρα¬ 
μονής και συνπίρησής τους. 

γ. Αντίγραφο βιβλιαρίου ενσήμων. 

δ. Επίσημο έγγραφο μεταφρασμένο στην Ελληνική, α¬ 
πό το οποίο να προκύπτει ο βαθμός συγγενείας των υπό 
έλευση προσώπων με τον πρόσφυγα, καθώς και η ηλικία 
νους. 

4. Η Υπηρεσία Αλλοδαπών που δέχεται τα δικαιολογητι- 
κά, μετά τον απαραίτητο έλεγχο, υποβάλλει αυτά μαζί με 
τις προτάσεις της στην καθ'ύλην αρμόδια Διεύθυνση του 
Υπουργείου Δημόσιας Τάξης, η οποία, εφόσον συντρέ¬ 
χουν οι κατά τα ως άνω νόμιμες προϋποθέσεις για την έ¬ 
λευση των μελών της οικογενείας του πρόσφυγα, διαβι¬ 
βάζει τη σχετική αλληλογραφία στο Υπουργείο Εξωτερι¬ 
κών, που μεριμνά για τη χορήγηση Προξενικής 
Θεώρησης από την σικεία Πρσξενική Αρχή, με ευθύνη της 
σπσίας αναγράφεται επί της Ε.Π.Θ. ο σκοπός άφιξης του 
αλλοδαπού, καθώς επίσης και ο αριθμός πρωτοκόλλου 
της έγκρισης χορήγησης αυτής. Σε αρνητική περίπτωση 
επιστρέφονται τα δικαιολογητικά στον ενδιαφερόμενο 
πρόσφυγα και γνωρίζσνται σ'αυτόν οι λόγοι μη ικανοποί¬ 
ησης του αιτήματός του, καθώς και το δικαίωμα του να α¬ 
σκήσει προσφυγή. 

5. Τα μέλη οικσγενείας αναγνωρισμένου πρόσφυγα, 
που εισήλθαν κανονικά στο ελληνικό έδαφος στα πλαίσια 
της οικογενειακής επανένωσης, εξομοιώνονται ως προς 
τα δικαιώματα και τις υποχρεώσεις τους με αυτά του ιδί- 
ου, υποχρεούνται δε μέσα σε ένα μήνα από την άφιξή 
τους να υποβάλουν αυτοπροσώπως ή σε περίπτϋ^ση που 
πρόκειται για ανηλίκους, δια του αιτούντος την έλευσή 
τους αίτηση στην Υπηρεσία Αλλοδαπών του τόπου διαμο¬ 
νής τους για χορήγηση ατελώς αδείας παραμονής. 

6. Η κατά τα ανωτέρω χορηγούμενη άδεια παραμονής 
ακολουθεί, όσον αφορά τη διάρκεια ισχύος της και τις λοι¬ 
πές προϋποθέσεις ανανέωσης ή ανάκλησής της, τηντύχη 
της αδείας παραμσνής του πρόσφυγα από τον οποίο προ¬ 
σκλήθηκαν. 

7. Η χορηγηθείσα σε ένα μέλος της οικογενείας άδεια 
παραμονής μπορεί να ανακαλείται οποτεδήποτε, αν απο- 
δειχθεί ότι αποκτήθηκε με απάτη ή πλαστογραφία. 

8. Για τη χορήγηση αδείας παραμονής στα προστατευ- 
όμενα μέλη της οικογενείας του πρόσφυγα ενημερώνεται 
ο εκπρόσωπος της Ύπατης Αρμοστείας του ΟΗ Ε για τους 
πρόσφυγες στη χώρας μας. 

9. Από τη διαδικασία προέγκρισης της έλευσης του πα¬ 
ρόντος άρθρου εξαιρούνται τα μέλη της οικογένειας α¬ 
ναγνωρισμένου πρόσφυγα, τα αποία αποδεδειγμένα βρί¬ 
σκονται στο ελληνικό έδαφος κατά την έναρξη ισχύος του 
παρόντος διατάγματος, με την προϋπόθεση ότι τα πρό¬ 
σωπα αυτά θα μεταβούν αυτοπροσώπως στις κατά τόπον 


αρμόδιες αστυνομικές Αρχές εντός προθεσμίας τριάντα 
(30) ημερών από την ημερομηνία αυτή και υποβάλουν αί¬ 
τηση για χορήγηση αδείας παραμονής. Κατά τα λοιπά ε¬ 
φαρμόζονται ανάλογα οι διατάξεις των παρ. 5 έως και 8 
του παρόντος άρθρου. 

Άρθρο 8. 

Παραμονή για ανθρωπιστικούς λόγους. 

1. Αλλοδαπός, του οποίου έχει απορριφθεί οριστικά η 
αίτηση για αναγνώριση της προσφυγικής ιδιότητας, πλην 
όμως του έχει εγκριθεί για ανθρωπιστικούς ιδίως λόγους 
η προσωρινή παραμονή στη χώρα μας, σύμφωνα με τις 
διατάξεις της παρ. 4 του άρθρου 25 του Ν. 1975/1991 ό¬ 
πως αντικαταστάθηκε με το άρθρο 2 του Ν.2452/1996, ε¬ 
φοδιάζεται από την κατά τόπο αρμόδια Αστυνομική Αρχή, 
ατελώς, με ειδικό δελτίο παραμονής για ανθρωπιστικούς 
λόγους ετήσιας διάρκειας. Παρόμοιο δελτίο χορηγείται 
και στα μέλη της οικογενείας του. Ο κάτοχος του δελτίου 
αυτού οφείλει να αναχωρήσει χωρίς άλλη ειδοποίηση μέ¬ 
χρι την ημερομηνία λήξης της ισχύος του, εκτός και αν δε¬ 
καπέντε (15) τουλάχιστον ημέρες πριν την εκπνοή της 
προθεσμίας υποβάλει στην καθ' ύλην αρμόδια Αστυνομι¬ 
κή Αρχήτουτόπου κατοικίας του, αίτηση για ισόχρονη πα¬ 
ράταση της ισχύος του, επί της οποίας αποφαίνεται ο Γε¬ 
νικός Γραμματέαςτου Υπουργείου Δημόσιας Τάξης. 

2. Για την έγκριση παραμονής αλλοδαπού για ανθρωπι¬ 
στικούς λόγους λαμβάνονται υπόψη ιδίως η αντικειμενική 
αδυναμία απομάκρυνσης ή επιστροφής του αλλοδαπού 
στη χώρα καταγωγής ή συνήθους διαμονής του για λόγους 
ανωτέρας βίας (π.χ. σοβαροί λόγοι υγείας του ιδίου ή μέ¬ 
λους της οικογενείας του, διεθνής αποκλεισμός της χώρας 
τσυ εμφύλιες συρράξεις συνοδευόμενες από μαζικές πα¬ 
ραβιάσεις ανθρωπίνων δικαιωμάτων), ή η συνδρομή στο 
πρόσωπο του ενδιαφερομένου της ρήτρας μη επαναπρο- 
ώθησης (ηοη ΓθίουΙθπίθπΙ) του άρθρου 3 της Ευρωπαϊκής 
Σύμβασης της Ρώμης τσυ 1950 περί πρσστασίας των δι¬ 
καιωμάτων του ανθρώπου (Ν.Δ.53/74 (Α'- 256) ή του αντί¬ 
στοιχου άρθρου της Σύμβασης της Ν. Υόρκηςτης 10ης Δε- 
κεμ(ίρίου 1984 κατά των βασανιστηρίων και άλλων τρόπων 
σκληρής, απάνθρωπης ή ταπεινωτικής μεταχείρισης ή τι¬ 
μωρίας (Ν. 1782/1988). 

3. Οι διατάξεις της παρ. 13 του άρθρου 2 του παρόντος 
διατάγματος εφαρμόζονται ανάλογα και για τους αλλο¬ 
δαπούς που εφοδιάζονται με το ειδικό δελτίο παραμονής 
για ανθρωπιστικούς λόγους. 

Άρθρο 9. 

Κατάργηση διατάξεων. 

Από την έναρξη ισχύσς του παρόντος διατάγματος κα- 
ταργούνται οι διατάξεις του Π.Δ..83/1993 (Α'- 36). 

Άρθρο 10. 

Έναρξη ισχύος. 

Η ισχύς του διατάγματος αυτού αρχίζει μετά από εξή¬ 
ντα (60) ημέρες από τη δημοσίευσή του στην Εφημερίδα 
της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 30 Μαρτίου 1999 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΕΞΩΤΕΡΙΚΩΝ ΥΦΥΠ. ΟΙΚΟΝΟΜΙΚΩΝ 

ΓΕΩΡΓΙΟΣ ΠΑΠΑΝΔΡΕΟΥ Ν1Κ. ΧΡΙΣΤΟΔΟΥΛΑΚΗΣ 

ΔΗΜΟΣΙΑΣ ΤΑΞΗΣ 

ΜΙΧΑΗΛ ΧΡΥΣΟΧΟΪΔΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


’Π/ΚνΤΗ'Λ ’ ·Π·0 Π.4. 


ΕΛΛΗΝΙΚΗ ΔΗΜΟΚΡΑΤΙΑ 
ηερυβυαικ ΗΕΟΕΜουε 
ΥΠΟΥΡΓΕΙΟ ΔΗΜΟΣΙΑ! ΤΑΞΗΣ 

ΜΝΙ9Τ£ηβ Μ Ι.* ΡΟβυΟ τ ΛΧυΤΥ)ί1¥Ι>ΤΛΙ-Ι> ·'·■■ '··' 

'''=ϊί;ίϋ,'ϊ·£ίϊ?ϋ·ί;"“ ΑΛΕΙΑ ΔΙΕΛΕΥΣΗΣ 

ΤΜΗΜΑ Γ· ΓΡΑΦΕΙΟ ΑΣΥΛΟΥ ¥ Λ ΐΓ&βΙ^'ίΓ ΟΑββΈΆ “••ί '-ί-ίΤί'·, 

8ΕσποΝ(τ.ΒυιιεΑυΒΑ5ΐΐΕ Συ/1ιΜί9ί91^Α " 

Λρ./Νο(*):. . 

ΕκίΙδετοι κατ' εφαρμογή των άρθρων 11 και 13 τπς Σύμβοοης του ΔουρΧίνου της Ιδης Ιρυνίοΰ'ίίΜ σχετικό με τον 
καθορισμό του κρότους που είναι υπεύθυνο για την εξέταση αίτησης ασύλου που υπόρόίΟΛτοι σεένα Ιώότοα υέλοο 
της Ευρωπαϊκής Ένωσης. /ί;,·ν· ,?>, ^^ 

ΟΛ/»^Δβη^ε!ρ/I^X1^ίοη<Λ!<τ/I^/βι11θ^13ϋβIα^οη^^/Iοη^Iθ^Μ^^^^1ί,VIηIΡΡσ^^/ο^/ίό;αΉι&σ^/^ί^^^ί9^0/α/^βφοηx:ύίβ^ί9^ 

οxοη^0η<^υ^νύθσx3^x^(:/α}^θρ^ό^Θη/έθσ^ρ^^^(^(^ηθ/ο^π^^ί^)ύ^9(^^υηίοηευ^ορ4^ίV^ '>· ■ 

/«υβΟ ριτΛίαη/ Ιο ογΙΙοΙθι 11 ατχΙ 13 οΙ ΙΓ» ΟΜΙη ΟοτνβηίΙοη οΤ 15 3υηβ 1990 (ΐόΐβίήιϊ^''ΐή^ίίαΙβ ίύαχνίιΐβ Ιοτ βχαητίη^κι 

ορρΙίοαΙΙοηΊΙοταίί^οΓηΙοΐΙΰοιΙΙηοηβοΙΙΡβιηβττύβτιΙαΙβίοΙΙΙιβΙυτορβαηυηΙοη. .«.ί'ί·· ^ 

«Ιο ^ειυόνονιοτηυετογωνή απ6 . . ( 1 ) νέΐΡ '':·· 

νοσοίθ υηχ^υθτηβηίρουτ/^ ίταη^ίοτί όο ^^ν.*';··.'-Λ ?■.Ί>ν,.;7·. . 

ν^3//<ίοη/^ίοτ ίταπι/Θί/^ %ΐ·:Ιί^^:ίθ '::.. χ!;.:·" 

^^ΐ ΐΜ . Υ ·άσ υλ απρ^ι^αΐΜρουηιπα6εϋ^^ ..ΖίίΧ.,'ϊ (3ί ίτιοιν από τιο ιλ ) 

ί0<1βσκηόΒυτ(Υα5ίΙθϋθνσίΙιβρτά5βηΙβτύ ' ■ ·':ί^νοΛθηΙΙβ ’ . 

νΜΙΙ>·θ!/ΙυπιαρρΙΙοαηΙιβ<^^οόΙορί0ΐθηΙΝηη/Ρθί!βΙ(αΙ ·>ί'·ν- ΟΤ Λ;.,·ϊ,. 


"Διαδικαοία αναγνίοκχις αλλοδαπού ως πρόςχιυγα ανΰκληοη της αναγτί^ιισης., 

Αθήνα, 11 Μαρτίου 1999 ΑύΕ ωνοριθμόο^π^ 6Η-0000ηηΠ00·| 
0 ΥΟΟ'^^ΟΣ. 


^ χΛυεοχοιδηε 


Εκ5ό6ηκ£ στ. . 

Ο^ΐκτό ά ί /»υο<^ σί 
Επώνυυο 


ΑΑχη/$υΓηοΓηθ 

'Ονουα:.. 


ΡτΘηοίη / Νατηο 

Υπηκοότητα;.. 


Νσΐ!οηαΙΐΐ /Λ/σ/ίοησ/Λγ 






.. Ημερόίίήνίά Γ _ 

φι , "“ί·· 1 , -,ΟαΙνϋβηαΙααηοβ/ΟαΙοοΙύΐίίΡ 


ΟαίθθίϋΒυύοζί /.ντατχίβ/ΟσΜαη^ρ/οοθοΛ'ϊΚΛ 


·ψΜ\Λ'>^ΐν' ·>Ρί 


νΣί?ΑΠΔΑ/εοεΑί;/δΤΛίΜΡ Λ. ·. 

'·. ΛΓ·?*ν 

'^ΙΙί 


ΓΙΑ ΤΟΝ ΥΠΟΥΡΓΟ ΔΜΜΟΣΙΑΙ ΤΑΞΗΣ 
, . ΟΤΜΗΜΑΤΑΡΧΗΣ 


ΟΛί/ίί Βιζίοη/ΟιΜοί $β 9 ΐίοη 


■ Η ταυιύιι,ω τού ήαροιχη ύ&ια ΜΑχνσης ανγγνυρύιθηκκ οπό^πς ορχές:... , ( 5 ) 

1·ροΛ·οτΛρό4»^)ιΑι»/^ή^ς^_Β·ηΛ/ώραΓ)*ιαιΛάΜι/Γί»ΐ)*α»οί.Μί![ν»ί·ρσ>)«τΐχ3ΐ1»«οβίόΐΜνί:γΛ«3ΐΛηαΛΙ«. . ' 

■ Το παρόν ΐφορμογή των άρθρων ί I κβ 15 της ΙύμΡοοης τοο ΔουΡλίΛκι κα κατά κονάνο τρόπο διν αποττώ άνγροΦΟ 

'5*”'2ίϊί^™??^ίτΥΡ“'Τ° Τ&β&ο. το οιτρίύ σατρίπα ττ) ίύλΛίοη των «ίωττριχών ονινόρων ή προς όγγραιρο που οτοόωτνΟη τιιν τον ιό τ ιτ τ ο του 

ΟΡΡ*»Π<^Λι«*ο'··Μ·υ5<ί·)οα:ο,*οίοπι;·ΙΧίΛ,·ΐΓ«οοΓχΐυ··»αΛΧ/ιοσιι,τιοΟα,ττιβίνοο»ηΙοί;·άυη 

;>'·°*^?όίί?ίΡ*’Ρξ^.ΐί^^°'Πί*..*ωπ°*''«>“<7ωπ><<»Υ’*Ρ"Ι1*»«νό<ί«υί>»όνηΟΟουίτ»<νριτχΛθοΤι·|υ«οιι:όΟ».·>χίνΐίν· 

■ΙΓΚΤΛά^ι^|4»ΐύρατ»«»ν»ιάΛο)·ίί»σηύ>0ό/.Τ»σ/6ΙηΟΟην»0Λν,οηΥο/νίοθΓντ(^υ/χνοΓνοΐΛΤΓυΓΐτ5»ιϊ·τν5οηΛ</α«·<ΧΙ«!«ηΓίοο'ΠΜί5ΐ5α-ττωπί 

''^·*^Τ»^^·Γ·<ΤΤΟ^ίι[αΓ<βΓ<*3ι^?ΟΟΟ^ΟΓ/σθ€^ΟΟ.ΤΓ·η/ρέΟθννΥ{;/^»>Τ€ν<^0^|·'ΰ»Λ/!Υ/ ν’Ι „ ■'; »|· · ' 

!Ι ΚίΙΪ!!52Ξ5ίϊίίΙ&’ϊ^'*’'Τ’'·'''***'™^'*”*τ«»»Λου·(<·ΐΛι»τπ·β·«κτ.ό./ΐΜ·η»»ίί·ιαό»«Γη«τιΛ™ο , 

3 Κ5"?!!^*2ΐ5521>*^ΤΙ*™>"Λ/Τ»η»τ«ν.«η*οΛ(»*>»«.ν.<·ιΙ«»κΜ./ΙΙ*τϊ>«»«·*>ι^ 

, :!Γ^Τ? °ΤΤ*Π?θ'*< Τ*^^>|ΤνΐΟ^ΟΠνΓιΟΟ»ΤωΜΟΟ»Μν*ΐ)ΤΤΐνΰΟΓΤΟΙίΐΒ,ΤΟ·ΓΡΡθ. ' , · 

' .'Τ»2*^^™««ηι!Π»1Π^β!^οοπΛ1^οπΛΟIΛ«βIΛ»π6τιίόIΟ,σο5^ύI1»ιοί1ο5Iιβίς/^ιΛIτν«»^Βο^«»1»^ντν»^ϊ^ϋ,^»νω»ρ^όβ«κ6» ; 

♦^Λί*τιθι^/ΡΒτ^ι ^»τ<τΜΓ Γΐΐΐίΐη»ο<ΐιθτ>οριοηίθΓΥΑΒ8^^·ι»7Λ*ηιΤ»·ΐΐβ»εροηατι^οί>>>ί>»»οοΓΐ^Αΐ»τΐ&»ρ¥6τ>· 

^ !?1ί ύ ΐ Γ*·χ^τ ϊΐρ!τΜΑΈ*!ρ!ΐν 

>) ·*"^'®2"Κ'«»^νς«»ωί1«.ν»Γη(ΐίίυ»ι«ψΐΜΐγν«τ5νιοθ»ηιήι»ιΜπιιος/)ωΒΐ>ο»Λβτνο»3ο»οηβυο»ιχ5χ«,νϊο«ον»ι«οι/τ»«ιονΛ»ι<Λ»»ι«χχπ^ 


·) 0»5νίίοτ:^ίς!ι;Γ^«ίκ*;4το<5-4,οβηΛ|Λιταηρ*ίηνΛΛ·/νι>*τ}(-ι·η*.»<»Γ€·»··3ςΓτ».*Λ/'.·Λ:νι6ρο^αΛθ.· ••:ϊ·»··έτ·».··.τ·€Υ.4 /.·;·^Γο·Α«ίηβ·ά-οΒ·-ν!ΤΛΤ· 

ΰΟΧη)ηθΡηΜ'ηΜΣΓ)·4θηΐ,%ΥΚ;ΑΒ(ρΙος·,. ·■ ■ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΑΝΑΚΟΙΝΩΣΕΙΣ 

Φ. 0544/1 4/ΑΣ 2 32/Μ· 4723 (3) 

Ανακοίνωση για τη θέση σε ισχύ της Συμφωνίας Ελλάδος 
- Κούβας για την οικονομική και τεχνολογική συνεργα¬ 
σία. (Αβάνα, 9.5.1997) 

Το Υπουργείο Εξωτερικών ανακοινώνει άτι η Συμφωνία 
μεταξύ των Κυβερνήσεως της Ελληνικής Δημοκραπ'ας της 
Κούβας για τη ν οικονομική και τεχνολογική συνεργασία η ο¬ 
ποία υπεγράφη στην Αβάνα στις 9 Μαΐου 1997 και κυρώθη¬ 
κε με τον υπ’ αριθμ. 2585/1998 Νάμο που δημοσιεύθηκε στο 
υπ’ αριθμ. 46 Φύλλο της Εφημερίδας της Κυβερνήσεως τεύ¬ 
χος Α' της 13 Μαρτίου 1998, τέθηκε σε ισχύ σύμφωνα με τη 
διάταξη του άρθρου 6 παράγρ. 1 αυτής, την 17 Μαρτίου 
1999. 

Αθήνα, 22 Μαρτίου 1999 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 
Νομικός Σύμβουλος 


Φ. 0544/1 3/ ΑΣ 230/Μ. 4712 (4) 

Ανακοίνωση για την θέση σε ισχύ της Συμφωνίας για τις 
θαλάσσιες μεταφορές μεταξύ Ελλάδος - Εσθονίας. 
(Αθήνα, 17 Απριλίου 1997), 

Το Υπουργείο Εξωτερικών ανακοινώνει ότι η Συμφωνία 
για τις θαλάσσιες μεταφορές μεταξύ των Κυβερνήσεων 
της Ελληνικής Δημοκρατίας και της Δημοκρατίας της Ε¬ 
σθονίας, η οποία υπεγράφη στην Αθήνα στις 17 Απριλίου 
1997 και κυρώθηκε με το υπ’ αριθ. 2573/1998 Νόμο που 
δημοσιεύθηκε στο υπ’ αριθ. 21 Φύλλο της Εφημερίδος 
της Κυβερνήσεως τεύχος Α' της 4 Φεβρουαρίου 1998 θα 
τεθεί σε ισχύ, σύμφωνα με τη διάταξη του άρθρου 23 πα¬ 
ράγρ. 2 αυτής την 2 Απριλίου 1999. 

Αθήνα, 22 Μαρτίου 1999 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 
Νομικός Σύμβουλος 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







